Osa 1: Lähetyskäsky ― käytännön työkalut ja kumppanuus
Tervetuloa ohjelmasarjan pariin! Olen Rory Kaye.
Tutkimme tänään Raamatusta, -
mitä Jeesus sanoo parantumisesta ja ihmeistä.
Tämä on kuusiosaisen sarjan ensimmäinen jakso.
Yhdessä ohjelmassa puhumme ystävästä, jonka toin mukanani.
Kerronpa hänestä saman tien. Hän on evankeliuminainen.
Tein hänet yhdessä budapestiläisen evankelistan Peter Strandin kanssa.
Puunukke auttaa ihmisiä julistamaan evankeliumia.
Kaikki kerätyt varat menevät lyhentämättömänä lähetystyöhön.
Nukkeja voi tilata TV7:n kautta.
Tuotoista puolet menee TV7:n työhön -
ja puolet evankeliumin työhön ja lähetystyöhön minun kauttani.
Tässä on yksi evankelioimistapa. Nukke on Suomen väreissä.
Hänen essussaan on Suomen lippu.
Jokaisella lapsella pitäisi olla tällainen, -
koska se auttaa lapsia ymmärtämään ristin ja evankeliointia.
Se sopii myös aikuisille. Se mahtuu naisten käsilaukkuun -
tai miehen taskuun.
Sen avulla on helppo kertoa muille, mitä Jeesus on tehnyt.
Näytän minuutissa, miten kerrotaan evankeliumi puunuken avulla.
Meidät on tehty Jumalan kuvaksi. Meillä on nenä, silmät ja suu.
Meillä on kuitenkin ongelma: -
sisällämme on pimeyttä, häpeää, pelkoa ja syntiä.
Se erottaa meidät Jumalasta ja ihmisistä.
Jumala ei jätä meitä kuitenkaan eristyneisyyden tilaan.
Hän valmisti keinon, jotta voisimme puhdistua, saada anteeksi -
ja päästä yhteyteen Hänen kanssaan. Jumala loi ihmiskunnan itse asiassa, -
jotta ihminen voisi valita, -
haluaako hän olla ikuisesti yhteydessä Jumalan kanssa.
Hän olisi voinut tehdä itsestään niin ilmiselvän, -
että kaikkien olisi pakko pelätä Häntä, mutta Hän piiloutuu, -
jotta voisimme löytää Hänet, jos haluamme.
Jos haluat, Jumala on valmistanut tien, että voit puhdistautua, -
saada anteeksi ja tulla uudeksi ihmiseksi sisältä.
Hän teki sen lähettämällä Poikansa tulemaan yhdeksi meistä.
Kuollessaan ristillä Jeesus valmisti tien, -
jotta voimme saada kaikki syntimme anteeksi -
ja voimme saada Jumalan Hengen sisimpäämme.
Hän sanoi Isälleen: "Älköön tapahtuko minun tahtoni, vaan sinun."
Silloin Hän avasi tien meille, -
jotta voimme saada uuden liiton Jumalan ja ihmisen välille.
Kun alistumme Jumalan tahtoon ja teemme Jeesuksesta Herramme, -
Jumalan Pyhä Henki tulee sisimpäämme. Hän sinetöi meidät, -
kunnes Jeesus tulee takaisin.
Silloin saamme kirkastetun ruumiin ja saamme asua Hänen kanssaan iäti.
Jo nyt, jos risti on elämäsi ytimessä, -
Herra auttaa sinua muuttumaan sisäisesti -
ja tulemaan yhä enemmän Hänen kaltaisekseen.
Hän antaa voimaa tehdä oikein.
Kysymme siis ihmisiltä, -
haluavatko he mieluummin näyttää sisäisesti tältä.
Erossa Jumalasta nyt ja iäti -
oman häpeänsä ja syntinsä kanssa.
Vai haluavatko he tehdä Jeesuksesta elämänsä Herran -
Hänen ristinkärsimyksensä kautta, -
tulla uusiksi luomuksiksi Kristuksessa ja elää Hänen kanssaan iäti?
Vaikka meidän nyt pitää nöyrtyä ja aloittaa hyvin pienestä Jumalassa -
ja ymmärryksemme Hänestä kasvaa, -
elämme iäti Hänen kanssaan.
Kysymme ihmisiltä, kummalta he haluavat näyttää sisäisesti.
Lähes kaikki valitsevat valkoisen.
Kolme Helvetin enkelit -jengin satanistia osoitti mustaa, -
mutta sitten he nauroivat ja sanoivat haluavansa näyttää sisäisesti tältä.
Sitten rukoilemme ihmisten kanssa. Tuhannet ovat tulleet uskoon näin.
Rohkaisen hankkimaan tällaisen.
Se on helppo tapa kertoa evankeliumi toisille.
Se oli viiden minuutin versio. Nyt tulee minuutin versio lapsille.
Meidät on luotu Jumalan kuviksi, mutta meillä on ongelma.
Sisällämme on pimeyttä, koska olemme tehneet syntiä ja väärin.
Jumala antoi keinon, jotta voimme puhdistua ja saada anteeksi, -
lähettämällä Jeesuksen olemaan yksi meistä. Kun Jeesus kuoli ristillä, -
Hän teki tien, jotta voimme saada anteeksi ja saada Hengen sisällemme.
Kun Jumalan Henki on sisällämme, -
olemme menossa Taivaan valta- kuntaan. Kun Jeesus tulee takaisin, -
saamme uuden ruumiin, joka elää iäti. Kummalta haluat siis näyttää?
Lapsista suurin osa valitsee tämän. Helppo tapa johtaa lapsia Herran luo.
Se evankeliumin puunukesta.
Yritämme tehdä tällaisen joka maata varten.
Toivon, että tästä tulee siunaus Suomelle.
Nyt tahtoisin lukea Jeesuksen sanat Matt. 28:18:sta.
Luetaan yhdessä. Olen kiitollinen jokaisesta sanasta Raamatussa.
Tutkitaan yhdessä Raamatusta, mitä Jeesus sanoo.
Tässä Hänet oli juuri herätetty kuol- leista. Hän on palaamassa Isän luo.
"Ja Jeesus tuli heidän tykönsä ja puhui heille ja sanoi: -
'Minulle on annettu kaikki valta taivaassa ja maan päällä.
Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti.'"
Jeesus käski siis opettaa pitämään kaiken, mitä Hän on käskenyt pitää.
Emme voi sanoa, että Jeesus puhui opetuslapsille. "Ei se koske meitä."
Se koskee meitä hyvin paljon, koska tässä käsketään opettaa -
pitämään kaiken, mitä Hän on käskenyt pitää. Se koskee meitäkin.
Jeesus haluaa meidän menevän -
ja tekevän opetuslapsia kaikista kansoista. Se on tiimityötä.
Saatat olla 80-vuotias ja katsoa tätä TV:stä.
Mietit, miten sinä voisit mennä esimerkiksi Intiaan.
Kun teet yhteistyötä kentällä Intiassa evankeliumia julistavien kanssa, -
menet tavallaan Intiaan tekemään opetuslapsia. Kerron esimerkin.
Intiassa toimii piispa Jacob Marineni, -
joka on vieraillut TV7:lläkin ainakin kaksi kertaa.
Olemme läheisiä työtovereita. Minulla on etuoikeus -
mennä palvelemaan Jacobia Intiaan ja olemaan hengellinen isä.
Se on kunnia. On iso etuoikeus pestä hänen ja hänen johtajiensa jalkoja.
He pyysivät minua kouluttamaan 2 000 johtajaa viime huhtikuussa.
Pyysin, voisinko tavata vain sata, ja nuo sata voisivat sitten kouluttaa -
2 000 muuta jälkeen päin. Niin tapahtui. Koulutin sata.
Nämä kouluttivat muut johtajat seuraavalla viikolla. Heitä oli 2 300.
Koulutimme siis yhteensä 2 400 ihmistä -
viemään evankeliumia saavuttamattomille kansoille.
Jeesus sanoo kahdessa muussakin paikassa UT:ssa, -
että evankeliumi on julistettava kaikil- le kansoille, heimoille ja kielille, -
ennen kuin Hän tulee takaisin.
Joskus ajattelemme, että se vie sata tai 50 vuotta.
Osoitan, että Intiassa, maailman toiseksi väekkäimmässä maassa, -
Jumala on antanut meille strategian, -
jolla voimme tavoittaa koko Intian 10―15 vuodessa, -
jokaisen tavoittamattoman ihmisen.
Osoitan sen viiden minuutin kuluttua. Ensin kuitenkin esittelen työkalun, -
jonka avulla julistamme evankeliumia Intiassa.
Jumala on siunannut meitä 2 400 palvelijalla, -
jotka ovat valmiita lähtemään evankeliumin työhön.
Heistä 600 on lähetyssaarnaajia.
Lähetyssaarnaajista valtaosa on naimisissa, -
ja heillä on pieni perhe.
Lähetyssaarnaajien lisäksi meillä on avustajia.
He kuuntelevat muita. Heillä on pastorin sydän.
He auttavat lähetyssaarnaajia ihmisten kuuntelemisessa, -
rakastamisessa ja ihmisten puolesta rukoilemisessa.
On myös raamatunopettajia, jotka tuovat vahvistusta Sanassa.
Lähetitkin pystyvät siihen, mutta meillä on avustajia, jotta saadaan tiimejä.
2 400 johtajan joukossa on siis 600 pääasiallista lähettiä.
Heidän tavoitteensa on viedä evankeliumi -
ainakin seitsemään uuteen kylään -
joka ikinen viikko.
He kulkevat neljästä kuuteen päivää viikossa -
yhteen tai kahteen uuteen kylään päivässä.
Intiassa kylät ovat lähekkäin, parin kilometrin välein.
He ovat saaneet meiltä tällaisen megafonin.
Se on kannettava kovaääninen.
Sen avulla voi tavoittaa monta tuhatta ihmistä.
Se on erittäin hyvälaatuinen. Se kestää ainakin kymmenen vuotta.
Se on paristokäyttöinen, koska monet kylät ovat saavuttamattomia.
Joissakin ei ole edes sähköä. Tarvitaan paristokäyttöisiä laitteita.
He saarnaavat keskimäärin 300 ihmiselle kerrallaan -
uudessa kylässä.
Laitetaanpa luvut yhteen.
Yksi tällainen megafoni maksaa vain 81 euroa.
Yhdellä megafonilla tavoitetaan joka viikko, -
50 viikossa vuodessa, keskimäärin seitsemän uutta kylää viikossa.
Vuodessa siis 350 uutta kylää kuulee evankeliumin megafonin kautta.
Keskimäärin ne tavoittavat 300 ihmistä kerralla.
Yhteensä se siis tekee 105 000 ihmistä, -
jotka kuulevat evankeliumin joka vuosi.
Yli satatuhatta ihmistä voi siis kuulla evankeliumin joka vuosi, -
ja kymmenessä vuodessa se tekee miljoona ihmistä, megafonin avulla.
Läheteillä ei ole varaa 81 euron mega- foniin. Heille se on kuin 8 100 euroa.
Heillä on niukalti rahaa verrattuna meihin.
Sinä, joka olet ehkä 80-vuotias ja joka et ikinä voisi mennä Intiaan -
saarnaamaan kylästä kylään, voit ryhtyä kumppaniksi johonkin, -
mitä he eivät voi tehdä. Voit auttaa hankkimaan tällaisen megafonin.
Olin Tampereella entisessä Nokia-missiossa tällä viikolla.
Puhuin Toivon portti -seurakunnassa evankelioinnista ja parantamisesta.
Kerroin heille megafonista.
Yksi nainen tuli esiin. Hän oli käynyt läpi rankan avioeron.
Herra paransi hänen sydämensä ja antoi hänelle jälleen ilon.
Hän kertoi jälkeen päin olevansa opettaja.
Hänellä oli kaksi lasta, joiden yksinhuoltaja hän oli.
Hän sanoi haluavansa antaa 81 euroa kuukaudessa.
Hän sitoutui antamaan lahjoituksia kahden vuoden ajan.
Sinä aikana hän auttaa 24:ää lähetyssaarnaajaa -
tavoittamaan 100 000 ihmistä vuodessa -
ja miljoona kymmenessä vuodessa.
Yhteensä siis hän auttaa kertomaan evankeliumin 24 miljoonalle ihmiselle.
Se on valtava investointi.
Intiassa ollaan kiitollisia, kun autamme heitä näin.
Vaikka ohjelmasarjassa tutkitaan Raamattua, -
halusin tehdä ensimmäisestä jaksosta käytännönläheisen.
Esittelen evankeliointityökalun ja laitteen, -
jonka avulla voi tavoittaa 100 000 ihmistä vuodessa.
Tätä voi käyttää Suomessakin, mutta nyt puhumme nimenomaan Intiasta.
Tällä hetkellä näitä mikrofoneja on sadalla lähetillämme Intiassa.
Tutkitaan lukuja, montako ihmistä tavoitetaan ja moniko tulee uskoon.
Sadalla lähetyssaarnaajallamme on siis megafoni.
Heistä jokainen tavoittaa noin 350 kylää vuodessa.
Tällä hetkellä tavoitamme 35 000 kylää vuodessa.
Julistamme keskimäärin 300 ihmiselle kylää kohti.
Yhteensä siis yli 10 miljoonaa ihmistä kuulee evankeliumin vuodessa.
He eivät ole kuulleet evankeliumia. Hinduja, muslimeja, kommunisteja.
Tuhannesta vain yksi antaa elämänsä Herralle heti.
Kun jatkamme käymistä kylissä, yhä useampi tulee uskoon.
Eräs asia on mielenkiintoinen, ja siksi opetan parantumisesta ja ihmeistä.
Kun teemme sen niin kuin Jeesus teki sen Israelissa 2 000 vuotta sitten -
ja niin kuin apostolit tekivät alussa, näemme paljon enemmän hedelmää.
Menemme kyliin ja tarjoamme rukousta sairaiden puolesta.
Rukoilemme demonien sitomien -
ja sokeuden tai kuurouden hengen sitomien puolesta.
Joillakin on henki, joka vaikeuttaa hengittämistä.
Se voi olla astman taustalla. Joskus syyt ovat fyysiset.
Voimme oppia erottamaan, onko taustalla henki vai fyysisiä syitä.
Kun palvelemme sairaita Intian kylissä -
ja vain yksikin ihminen paranee tai vapautuu dramaattisella tavalla, -
joskus 10, 20 tai 30 ihmistä tulee uskoon kerralla.
Voi syntyä kerralla kotiseurakunta.
Paikkoihin, joissa tapahtuu parantumisia ja ihmeitä, -
syntyy usein uusia seurakuntia.
Tällä hetkellä uskoon tulee noin 10 000 ihmistä vuodessa.
Meillä on noin 350 uutta seurakuntaa, yksi tuhannessa kylässä.
Muista, että evankeliumia julistetaan kansoille. Se on avain.
Evankeliumi pitää julistaa kaikille kansoille ennen Jeesuksen paluuta.
Tässä tuli paljon lukuja. Tahdon rohkaista sinua.
Voit auttaa Intian evankelioinnin sadonkorjuussa.
Jos antaa neljä euroa kuussa kahden vuoden ajan, -
miljoona ihmistä kuulee evankeliumin 10 vuodessa. Niin saadaan 81 euroa.
Teistä joillakuilla on varaa siihen kuukausittain.
Sen voi antaa suoraan piispa Jacobin työhön tai minun ja TV7:n kautta.
Varmistetaan, että jokaisella 600 lähetillämme on megafoni.
Annan vielä yhden luvun, ja mennään sitten Sanaan -
ohjelman 7―8 viimeisellä minuutilla.
Sarjan tulevissa jaksoissa selitän Jumalan Sanasta, -
mitä Jeesus sanoi ja teki, mitä apostolit tekivät ja sanoivat, -
mitä Jumala sanoo meille tänään, ja miten se liittyy Suomeen.
Kun jokaisella 600 lähetillämme on tällainen megafoni, -
tarkastellaan lukuja.
600 lähetyssaarnaajaa menee vuodessa -
keskimäärin 350 kylään.
Tavoitamme 200 000 kylää -
600 lähetyssaarnaajalla vuodessa.
Intiassa on vain noin 600 000 kylää, -
joita evankeliumi ei ole vielä tavoittanut.
Voimme tavoittaa ne kaikki kolmessa vuodessa, -
kun olemme varustaneet lähetit näillä. Se on innostavaa.
Miksi kerron näitä lukuja?
Jotta saisimme toivoa, että voimme saada työn valmiiksi.
Se kuulostaa isolta, mutta hajotetaan se pienempiin osiin.
Yksi megafoni, yksi lähetti, ja yleensä he kulkevat pareittain.
Yksi lähettitiimi menee keskimäärin seitsemään kylään viikossa, -
yhteen kylään päivässä.
He saarnaavat ja pyrkivät parantamaan jonkun.
Joka kylässä ei parane ihmisiä, -
mutta kylissä, joissa sairaita tulee esiin rukoiltavaksi, -
Jumala on vahvistanut sanansa merkein, ihmein ja parantumisin.
Olen tällä viikolla Suomessa nähnyt omin silmin, -
että kymmenen ihmistä parantui. Eräällä oli demoninen astma.
Kun käskin astman lähteä Jeesuksen nimessä, hengitys ensin salpaantui, -
mutta sitten demoni lähti. Hän iloitsi, -
koska hän pystyi ensikertaa elämässään hengittämään vapaasti.
Se on pysyvää. Astma lähti ikihyviksi.
Astma on lähellä sydäntäni, koska minulla oli astma.
Olen 59-vuotias. Kärsin astmasta 41 vuoden ajan.
Parannuin siitä täysin kaksi vuotta sitten. En ole tarvinnut lääkkeitä.
Elämä tuntuu aivan uudelta, kun voi hengittää syvään.
Jatketaan tällä ajatuksella: jos voimme varustaa -
kaikki lähetit megafoneilla, -
montako ihmistä he voivat tavoittaa evankeliumilla?
Kerroin, että voimme tavoittaa 600 megafonilla -
350 uutta kylää vuodessa, -
jos keskimäärin käydään yhdessä kylässä päivässä.
200 000 kylää kuulee evankeliumin vuodessa.
Noin 300 ihmistä kuulee sanoman kylää kohden.
200 000 kertaa 300 ihmistä kuulee sen.
Siten 60 miljoonaa ihmistä kuulee evankeliumin vuodessa.
Voimme julistaa koko Intialle, saavuttamattomille, alle 15 vuodessa.
Se on totta. Voimme 15 vuodessa tavoittaa 900 miljoonaa ihmistä, -
jotka eivät ole kuulleet evankeliumia. Meidän täytyy vain varustaa -
vielä muutama sata ihmistä, 500 ihmistä, näillä kaiuttimilla.
On myös muita järjestöjä. Haluamme tehdä yhteistyötä.
Uskon, että Jumala pystyy vielä parempaankin.
Hän auttaa hankkimaan varusteita.
Hän myös antaa parantumisia ja ihmeitä.
Menen Intiaan taas helmikuussa kouluttamaan johtajia.
Pesen 12 apostolin jalat. Heillä kullakin on 20―120 seurakuntaa.
Haluan rohkaista heitä raamatunope- tuksella, jota kuulette myöhemmin, -
parantumisista ja ihmeistä.
Olen huomannut, että kun teemme, kuten Jeesus teki, -
ja tuomme parantumisia ja ihmeitä, useampi ihminen tulee uskoon heti.
Profetian lahja on mielenkiintoinen. 1. Kor. 14:1:ssä sanotaan: -
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa."
Miksi pitäisi pyrkiä saamaan etenkin profetoimisen lahja?
Koska profetoidessamme puhumme suoraan ihmisen henkeen ja mieleen -
Jumalalta rohkaisua, lohtua ja ojennusta. Profetoin nyt.
Näin Herra sanoo Suomelle: -
"Minulla on tässä maassa 700 ihmistä, -
jotka ovat valmiita kertomaan evankeliumia joka päivä -
yhdelle, kahdelle tai kolmelle ihmiselle." Herra sanoo: "Tee se!
Älä odota vain kampanjoita äläkä edes varusteita.
Ole uskollinen ja ala kertoa evankeliumia ihmisille ympärilläsi nyt.
Tässä maassa on enemmänkin kuin 700, jotka voisivat tehdä niin -
ja voisivat alkaa profetoida ihmisille joka päivä, ei vain seurakunnassa -
vaan seurakunnan ulkopuolella."
Mitä tapahtuu, jos palvelemme ihmisiä?
Jos 700 ihmistä kertoo evankeliumin kahdelle ihmiselle päivässä, -
se tekee 1 400 ihmistä viikossa.
Seitsemän... seitsemän...
70 000 ihmistä kuulisi evankeliumin 50 viikossa, -
vuodessa. Se on suuri ihmismäärä.
Jos siis 700 ihmistä kertoo evankeliumin -
kahdelle ihmiselle päivässä, se tekee 1 400 ihmistä päivässä.
Mitä se tekisi? 1 400 kertaa...
Sanotaan, että sen tekee viisi kertaa viikossa. 7 000 ihmistä -
kuulee evankeliumin joka viikko, ja kerrotaan se 50 viikolla.
350 000 suomalaista kuulee evanke- liumin henkilökohtaisesti vuodessa.
Voimme viedä evankeliumin jokaiselle suomalaiselle 10―15 vuodessa -
henkilökohtaisen todistamisen kautta. Jotkut on kutsuttu evankelistoiksi.
Efesolaiskirjeessä sanotaan, että jotkut on varustettu paimeniksi, -
evankelistoiksi, opettajiksi, profeetoiksi ja apostoleiksi.
Otetaan selvää, mikä on kutsumuksemme ja ilomme.
Fil. 2:13:n mukaan Jumala vaikuttaa meissä sen, -
että haluamme Hänen tahtoaan, -
ja Hän varustaa meidät tekemään Hänen tahtonsa.
Ehkä tykkäät kertoa Herrasta tai tiedät olevasi kutsuttu.
Sanon sinulle Jeesuksen nimessä: "Aloita työ." Ollaan uskollisia.
Voimme kertoa evankeliumin henkilö- kohtaisesti jokaiselle suomalaiselle -
alle 15 vuodessa.
Seuraa kutsuasi, mikä se sitten onkin.
Saatat pitää kahdenkeskisestä jutustelusta.
Sinulla on luultavasti paimenen sydän. Et tarvitse virallista asemaa.
Ala vain tehdä sitä, mitä Jumala on laskenut sydämellesi.
Ehkä haluat rukoilla ja nähdä ihmisten olevan pyhiä, vahvistuvan Herrassa -
ja tulevan uskoon. Sinulla lienee profeetan kutsu. Ryhdy työhön.
Rukoile ihmisten puolesta.
Ehkäpä tykkäät viettää aikaa Sanassa, kuten minä.
Kerro oppimistasi asioista parille ihmiselle päivässä.
Voimme tuoda Valtakunnan tälle kansakunnalle.
Sen ei tarvitse viedä 15:tä vuotta. Se onnistuu lyhyemmässäkin ajassa, -
jos olemme uskollisia
Päätän Vanhan testamentin jakeeseen, jota rakastan.
Se on Psalmi 103. Se on ensim- mäinen monista raamatunkohdista, -
joita käymme läpi sarjan aikana ja joissa puhutaan parantumisesta.
Ps. 103:1―3: "Kiitä Herraa, minun sieluni, -
ja kaikki, mitä minussa on..."
Jakeet on helpompi muistaa, kun ne laulaa.
..."hänen pyhää nimeänsä."
[...] äläkä unhota, mitä hyvää hän on sinulle tehnyt, hän, -
joka antaa kaikki sinun syntisi anteek- si ja parantaa kaikki sinun sairautesi".
Suomennos: Marianne Tenetz